Damian Cullen Band

Damian Cullen Band on vuonna 2010 perustettu suomalais-irlantilainen rockyhtye. Damian Cullen Band yhdistää musiikissaan 70-80-luvun rockia ja punkia sekä ikivihreitä rock'n'roll melodioita aina 50-luvulta asti. Musiikkia on luonnehdittu katurockiksi ja yhtye on kerännyt pientä kulttisuosiota ahkeralla keikkailullaan. Syyskuussa 2012 yhtye julkaisi  ep:n Paved With Good Intentions. ja vuonna 2014 EP:n Cracking Up.

Historia

Irlantilaisen Damian Cullenin ura alkoi vuonna 1998, jolloin Damianin yhtye Endorfiends julkaisi esikoisalbuminsa Japanissa ja USA:ssa. Kokoonpanossa soittivat mm. Dave Tregunna (The Lords of the New Church / Shooting Gallery) ja Steve Von Saint (Johnny Thunders & Stiv Bators).  Endorfiendsin jälkeen Damian on soittanut nimekkäiden muusikoiden kanssa, kuten Alvin Gibbs (UK Subs / Iggy Pop), Les Riggs (Cheap And Nasty) ja Darrel Bath (Ian Hunter / The Dogs D'amour).

Lontoon musiikkipiirien tilaan pettyneenä  Damian muutti Helsinkiin syksyllä 2009 ja kokosi uuden yhtyeen ympärilleen.  Yhtyeen ensiesiintyminen tapahtui Season Of Sounds -festivaaleilla Helsingin Gloriassa uudenvuoden päivänä 2010. Yhtyeen ensimmäinen keikka tehtiin nimellä Damian Cullen (UK) jonka jälkeen nimi vakiintui Damian Cullen Bandiksi.

Yhtye teki jo ensimmäisen toimintavuotensa aikana poikkeuksellisen paljon festari- sekä klubikeikkoja (mm. Tammerfest, Sandels Rock, Lelle Alternativ (EST), Aattorock ja Season Of Sounds). Jatkuvista miehistönvaihdoksista johtuen ensimmäinen virallinen single sekä video ilmestyi kuitenkin vasta huhtikuussa 2011. Se kantoi nimeä Popcorn Girl, josta tehtiin myös Yhtyeen ensimmäinen video. Video kuvattiin Helsingin Bar Backstagella maaliskuussa 2011 Outline Studiosin toteuttamana. Vuonna 2011 yhtye versioi livekeikoillaan suomalaista punkrock klassikkoa Tahdon rakastella sinua englanniksi.  Samaisena vuonna yhtye kutsuttiin soittamaan Saksan Bochumissa järjestettävään vuotuiseen Saksa-Suomi-seuran (Deutsch-Finnische-Gesellschaft NRW) Finnrock-tapahtumaan.  Heti Saksasta palattuaan yhtye teki kiertueen Bam Margeran levy-yhtiön suojatin, Vains Of Jennan kanssa Suomea.

Paved With Good Intentions 
Syyskuussa 2012 yhtye julkaisi ensimmäisen EP:nsä nimeltään Paved With Good Intentions Mistyn yhtiön, Trevolution Eventsin kautta. Tällä tavalla yhtye säilytti edelleen haluamansa itsenäisyyden julkaisuidenkin suhteen. Kolme originaalia sekä yhden coverin sisältävä kokonaisuus nauhoitettiin East Sound Studiossa Sammy Aaltosen kanssa ja sen masteroi Seawolf-studion Petri Majuri.  Julkaisun jälkeen  lokakuussa yhtye teki minikiertueen suomessa lontoolaisen Tango Pirates -yhtyeen kanssa. 

Arvosteluissa levyyn on suhtauduttu positiivisen odottavasti. Ylioppilaslehti Uljaan Pertti Pulkkanen piti levyä lupaavana ensinäyttönä ja kuvasi musiikkia melodisena, koukukkaana ja tarttuvilla kertosäkeillä kuorrutettuna punkrockina. Venla-Mag:n  Ivana Sataić antoi levylle 9/10 ja piti sen kappaleita taidokkaasti punkin ja rockin välillä vaihtelevina. Pure Raw:n Andy Close piti levyä hyvin tehtynä Ramones tyyppisenä punkrockina ja piti levyä parhaana sinä vuonna kuulemistaan EP:stä. Sekä Ivana, että Andy pitivät yhtyeen tulevaisuutta hyvänä mikäli yhtye pystyy pitämään tyylinsä.

Lokakuussa 2014 yhtye julkaisi joukkorahoitetun EP:n Cracking Up -jossa oli edellisen levyn kappaleet remasteroituna ja 4 uutta kappaletta. Pure Raw:n Andy Close antoi levylle neljä tähteä viidestä ja suositteli sitä niille, ketkä eivät olleet aikaisempaa levyä kuulleet. Stalker magazinen Sandy Mahrer  antoi EP:lle arvosanan 8.5/10 ja kuvasi sitä yhtyeen pieneksi best-of -kokoelmaksi.

Jäsenet

Nykyiset jäsenet

 Damian Cullen - laulu
 Mika Lallukka - basso
 Niklas Nyberg - kitara
Juhana Länttä - kitara
Maria Hyvärinen - rummut

Keikkamuusikot

 Otso Perkkiö - rummut 2010 ja 2014
 Olli Rinne - kitara 2010 ja 2011

Yhtyeen muut jäsenet 
 Wille Granö, myös The Soundsin rumpali ja Henrik Granön poika.
 Pekko Mantzin (2012-2013),  soittaa myös The Jade-yhtyeessä.
 Misty Fingez (2010-2013) soittaa useassa suomalaisessa kokoonpanossa kuten hiphop-yhtyeessä Jake The Break & Flam (Solonen, Kosola, Gracias, Are, Juno.) sekä manageroi omistamansa Trevolution Eventsin kanssa muutamia kansainvälisiä artisteja. Yritys on mukana tuottamassa festivaaleja kuten Chilifest sekä Tammerfest. 

Damian Cullen Bandin Misty sekä Pekko olivat aktiivisia järjestämään hyväntekeväisyyskonsertteja, joissa yhtye esiintyy. Näistä mainittavimpia on Rokkaa Lasten Hyväksikäyttöä Vastaan sekä Ramones-illat kodittomien hyväksi mm. Tavastialla

Diskografia
Endorfiends
 
Damian Cullen Band

Videot 
 Popcorn Girl (2011)

Lähteet

Aiheesta muualla
 Damian Cullen Bandin viralliset kotisivut 
 Damian Cullen Bandin Facebook-sivu
 Damian Cullen Bandin Youtube kanava
 Moon.tv: Kellari – Damian Cullen Band (haastatelu)
 

Suomalaiset rockyhtyeet